google/wiki40b huggingface dataset:
Pavel Mäeots

Pavel Mäeots (ka Paul Mäeots; 23. veebruar 1921 Gantšihha, Novonikolajevski kubermang, Vene SFNV – 23. aprill 1987 Pärnu) oli eesti näitleja.
1935. aastal lõpetas ta Penkovi mittetäieliku keskkooli. 1950. aastal lõpetas Eesti NSV Riikliku Teatriinstituudi.
Töötas aastatel 1935–1940 Gantšihha ja Koltsovo küla raamatukogus, aastatel 1940–1946 oli Punaarmees.
Aastatel 1953–1956 ja 1961–1987 oli Lydia Koidula nimelise Pärnu Draamateatri näitleja, aastatel 1958–1961 Vanemuise teatri näitleja. Tegutses ka lavastaja ja kunstnikuna.
Ta on maetud Pärnu Metsakalmistule.
Kulani peakraav

Kulani peakraav on kraav Läänemaal Lääne-Nigula vallas Hosby, Pürksi ja Sutlepa külas.
Peakraavi pikkus on 4,4 km ning see suubub Sutlepa merre (Silma looduskaitseala) (59° 2′ 16″ N, 23° 32′ 37″ E). Lähe on Pürksi külas (59° 0′ 35″ N, 23° 32′ 8″ E)
Täpne peakraavi valgala pindala pole teada, kuid see jääb alla 25 km².
Peakraav on mitteavalik veekogu, selle piiranguvöönd on 50 m.
Kulani peakraavi keskkonnaregistri kood on VEE1500005.
Sulev Raudsepp

Elulugu

Sulev Raudsepp lõpetas Leisi keskkooli (1960) ja Tartu Ülikooli õigusteaduskonna (1966). Peale ülikooli tegutses ta Siseministeeriumi uurijana. Aastatel 1974–1975 läbis Moskvas Kõrgemad stsenaristide ja režissööride kursused (Высшие курсы сценаристов и режиссёров). Alates 1975. aastast töötas Raudsepp vandeadvokaadina.
Neliksiir

Neliksiir on neljast ühendatud pool- kuni kolmveerandringist koosnev ornamendimotiiv, mis on eriti iseloomulik gooti arhitektuurile ja tarbekunstile. Võib olla ehisraamistiku või muu dekoori osa. Vahel nimetatakse neliksiiruks ka neliklehemotiivi.

Heraldikas

Neliksiir on Tallinna Kesklinna linnaosa lipul ja vapil
Kerkemurrang

Kerkemurrang ehk pöördmurrang on murrang, mille lasuv tiib on lamava tiiva suhtes kerkinud.
Kerkemurrangu rebendpind on kaldu rohkem kui 30° (mõne käsitluse järgi rohkem kui 45°).  Kerkemurrangud tekivad maakoores rõhtsurve mõjul, eelkõige maakoore laamade põrkepiiril. Kerkemurrangu pikkus võib olla sadu meetreid või kilomeetreid. Kui pinda kahest otsast teineteise vastu kokku surutakse, võib selle sisse tekkida rebend, mida mööda ühel pool rebendit olevad kihid teisel pool rebendit olevate kihtide peale libisevad. Ühtlasi tõuseb selles kohas maapind. Harilikult toimub see maavärina või pigem paljude maavärinate tagajärjel. Selleks võib kuluda tuhandeid aastaid, kuid ka märksa vähem.
Kaua tegutsenud kerkemurrangud võivad maapinna tõsta väga kõrgele. Näiteks Tiibet asub ümbritsevatest aladest mitu kilomeetrit kõrgemal.
Ehkki vahetult pärast tekkimist iseloomustab kerkemurrangut ümbritsevaga võrreldes kõrgem maapind, ei pruugi see nii jääda. Tekkiv kõrgendik võib miljonite aastate jooksul ära kuluda, nii et ühtegi väliselt nähtavat kerkemurrangu tunnust ei esine. Kuid rike jääb kivimeisse alles ja võib edaspidigi maavärinaid põhjustada. Näiteks 1994. aasta Northridge'i maavärina Californias põhjustas just seni teadmata rike. Niisugust riket saab avastada üksnes geoloogiliste uuringutega.
Kerkemurrangud tekivad küll geoloogiliselt aktiivsetes piirkondades ja on seotud maavärinatega, kuid aastamiljonite vanuseid kerkemurranguid esineb ka geoloogiliselt passiivsetel aladel.
Kerkemurrangud olid tundmatud kuni umbes 1884. aastani, mil selle teineteisest sõltumatult avastasid kaks geoloogide rühma. Üks neist tegutses Alpides Glaruse kerkemurrangul ning sinna kuulusid Arnold Escher, Albert Heim ja Marcel Bertrand. Teine rühm tegutses Šotimaal Moine'i kerkemurrangul ning sinna kuulusid Charles Lapworth, Ben Peach ja John Horne.
Viimsi Rauaallikas

Viimsi Rauaallikas on allikas Harju maakonnas Viimsi vallas Lubjamäel.
See on langeallikas, mis avaneb Lubjamäe jalamil asuvas koopas. Allika vooluhulk on 0,1–1,0 l/s.
Haava tuulik

Haava pukktuulik asub Hiiumaal Kõrgessaare vallas Pihla külas. Tuulik valmis aastal 1919. aastal ja on arvatud ehitismälestiseks.
Hendrik Toompere

Isiklikku

Ta oli aastast 1964 abielus nukunäitleja Maie Toomperega (neiuna Kruusenberg). Nende poeg Hendrik Toompere juunior on Eesti Draamateatri lavastaja ning tütar Harriet Toompere, väimees Mait Malmsten ja pojapoeg Hendrik Toompere juunior juunior on Eesti Draamateatri näitlejad.
Pólýfónía

Lugude nimekiri

1. "Babbage" – 4:23

2. "Cargo Frakt" – 4:48

3. "Konami" – 5:22

4. "Pólýnesía" – 4:26

5. "Pentatróník" – 5:26

6. "Macht parat den Apparat" – 5:04

7. "Síríus Alfa" – 5:08

8. "123 Forever" – 5:03

9. "Söngur geimunglingsins" – 6:45
Sanzeno

Geograafia

Sanzeno vallas on frazioni (alljaotused, peamiselt külad ja asundused) Banco, Casez ja Piano.
Sanzeno külgneb järgmiste valdadega: Cles, Predaia, Dambel, Revò, Romallo, Romeno ja Ville d'Anaunia.
Marc-André ter Stegen

Mönchengladbach

Marc-André ter-Stegen sündis Mönchengladbachis ja liitus klubiga 4-aastasena. Ta mängis klubi noortesüsteemis ja tegi 2010–11 hooajal esimeeskonnas debüüdi. 
Gladbachis kehtestas ta end ka kohe põhimängijaks.
Ter Stegen mängis Borussia Mönchengladbachiga Bundesligas neli hooaega, tehes kaasa 108 kohtumises.

Barcelona

Ter Stegen sõlmis 1. juulil 2014 lepingu Hispaania kõrgliiga klubiga Barcelona. Ta osteti Borussia Mönchengladbachist 10,56 miljoni naela eest.
Ta mängis 2014–15 ja 2015–16 hooajal klubi meeskonnas enamasti ainult Meistrite Liigas või Copa del Reys, kuna La Liga kohtumisi pidas Barcelona meeskonnas Claudio Bravo. 
2014–15 hooajal aitas ta Barcelonal võita kõik kolm suurt karikat. Ta võitis Meistrite Liiga poolfinaalis Müncheni Bayerni vastu tehtud tõrje eest hooaja parima tõrje auhinna.
2015–16 võitis ta Barcelonaga La Liga, Copa del Rey, Euroopa superkarika ja jalgpalliklubide maailmameistrivõistlused.
Alates 2016–17 hooajast, kui Bravo liitus Manchester Cityga, mängib ter Stegen ka Hispaania kõrgliigas Barcelona algrivistuses. 27. mail tuli ta klubiga Hispaania karika võitjaks, kui Barcelona alistas finaalis Alavési 3:1.

Koondisekarjäär

2009. aastal tuli ter Stegen Saksamaa noortekoondisega Euroopa U17 meistriks.
Debüüdi Saksamaa rahvuskoondises tegi ta 26. mail 2012 sõprusmängus Šveitsi vastu.
2016. aastal valis Saksamaa peatreener Joachim Löw ter Stegeni 23 mängija sekka, kes koondises esindavad riiki Euroopa meistrivõistlustel.
Ter Stegen mängis igas koondise mängus peale avamängu, kui Saksamaa võitis 2017. aasta Konföderatsioonide karika. Ta valiti finaali parimaks mängijaks.
Wilhelm Heinrich Telling

Wilhelm Heinrich Telling (ka Villem Telling; 10. detsember 1898 Krimulda mõis, Riia maakond – 18. märts 1991 New York, USA) oli Elva alevivanem ja esimene linnavanem.
Ta õppis Tartu Ülikooli matemaatika-loodusteaduskonnas 1919–21, õigusteaduskonna kaubandusosakonnas 1921–1924 (lõpetas) ja 1924 õigusteaduskonnas.
Ta osales Vabadussõjas. Villem Telling oli Elva Ühispanga juhataja. 1934. aastal valiti ta 11 poolt- ja 1 vastuhäälega Elva alevivanemaks ja sai 1. mail 1938 esimeseks Elva linnavanemaks. 1941. aastal oli ta Tartu maavalitsuse majandusala juhataja, nimetati alates 20. juulist 1943 Elva linnapeaks. 
Lahkus Saksamaale, hiljem USAsse. Viimati elas New Yorgis.
Kardisport

Kardisport on motospordiala, kus sõidetakse neljarattaliste kartidega.
Marcin Przybyłowicz

Tunnustus

2014. aastal nomineeriti "The Vanishing of Ethan Carteri" muusika Annual Game Music Awardsi suurepärase heli kujundamise auhinnale ja aastal 2015 IGFi audio kvaliteedi auhinnale. 2015. aastal võitis Marcin Przybyłowicz koos oma kaaskollegi Mikolai Stroinskiga NAVTRi originaalse eepilise muusika auhinna "The Witcher 3: Wild Hunti" muusika eest .
Kardin

Kardin ehk eesriie on rippuv kangast (mõnikord ka näiteks plastist) kate, millega varjatakse akna- või läbipaistva ukse ava või tekitatakse eraldatud ruum. Sageli on kardinal põhiliselt dekoratiivne otstarve.
Akna ees on enamasti mitu kardinat. Need on tavaliselt päeval akna äärtes ja ööseks tõmmatakse nad kokku, nii et nad varjavad kogu aknaava.
Kardinad riputatakse tavaliselt kardinapuu külge.
Ants Orase nimeline kirjanduskriitika auhind

Ants Orase nimeline kirjanduskriitika auhind on 2015. aastal Sihtasutuse Kultuurileht väljaannete (Keel ja Kirjandus, Looming, Müürileht, Sirp, Vikerkaar ja Värske Rõhk) kriitikatoimetajate asutatud auhind, mis määratakse ühe aasta jooksul (oktoobri lõpust oktoobri lõpuni) ilmunud parima arvustuse või ülevaate eest eesti keeles ilmunud kirjandusteos(t)e kohta. Auhind on nimetatud tõlkija, kriitiku ja kirjandusteadlase Ants Orase järgi ning võitja kuulutatakse välja Orase sünniaastapäeval, 8. detsembril.
Pühavaimu 19

Võimla Pärnus Pühavaimu tänav 19 on võimla Pärnus Pühavaimu tänaval 19. Ehitis on tunnistatud riiklikuks kultuurimälestiseks.
Hoone valmis 1812 ja see oli ehitati püssirohuaidaks. 1906-1907 kohandati ait linnaarhiiviks ja ühtlasi ehitati teise korrusena peale võimla.
Karl von Winkler

Karl (Carl) Alexander von Winkler (6. juuli 1860 Tallinn – 23. august 1911 Dresden) oli baltisaksa päritolu Eestimaa kunstnik.

Elulugu

Karl von Winkler sündis arsti perekonnas. Aastal 1879 lõpetas ta Toomkooli; õppis 1879–1884 Tartu Ülikooli keeleteaduskonnas (mag. phil) ja samal ajal Rudolf von zur Mühleni juures joonistamist.
Aastatel 1884–1891 reisis ta Euroopas, täiendas end Berliinis ja Lausanne'is. Aastatel 1897 ning 1901–1907 reisis ta taas Euroopas. Aastal 1911 läks ta ravile Dresdenisse, suri seal. Karl von Winkler maeti Tallinna Mõigu kalmistule.

Looming

Karl von Winkler lõi põhiliselt linna- ja maastikuvaateid, millele on omane tundeküllus ja varjundirikas koloriit.
Paiujärv

Paiujärv (ka Kalatiik nr. 7) on järv Võru maakonnas Antsla vallas Antsu külas. Veekogu pindala on 5,9 ha. Veekogu kaldajoone pikkus on 1957 m.
Moldaavia murre

Moldova murre (subdialectul / graiul moldovean / moldovenesc) on üks paljudest rumeenia keele murretest. Seda räägitakse Põhja-Rumeenias, Moldova vabariigis ja vähe ka Ukrainas.
Viroinval

Asulad

1977. aastal moodustatud valla piirides asub kaheksa asulat: Dourbes, Mazée, Le Mesnil, Nismes, Oignies-en-Thiérache, Olloy-sur-Viroin, Treignes, Vierves-sur-Viroin. Vald asub Viroini jõe kallastel ja sellest on tuletatud ka valla nimi.
Parthensteini vald

Vallaosad

Grethen, Großsteinberg, Klinga ja Pomßen.
Noored Kütid

Noored Kütid (Jaunieji Šauliai) on Leedus Leedu Küttide Liidu alluvuses tegutsev paramilitaarne isamaaline noorteorganisatsioon.

Koosseis

Noorte Küttide liikmeks võivad olla Leedu kodanikud vanuses 12–18 aastat. Liikmete koguarv on umbes 5000, mis moodustab tegelikult 61% Leedu Küttide Liidu üldisest liikmeskonnast. Allüksused moodustavad 10 territoriaalset ringkonda. Igas ringkonnas on 2 palgalist juhti, kuna ülejäänud tegevus toetub vabatahtlikele juhtidele.

Ajalugu

Noored Kütid asutati enne 2. maailmasõda ja taasasutati 20. septembril 1989. Alates 2000ndate keskpaigast on Noored Kütid võtnud tegevuses eeskuju Inglismaa noorteorganisatsioonist Army Cadet Force.
Burkina Faso lipp

Burkina Faso lipp on Burkina Vabariigi ametlik lipp.

Riigi- ja rahvuslipp

Riigi- ja rahvuslipp võeti kasutusele 4. augustil 1984. Panaafrika värvides plagu on jagatud kaheks võrdseks horisontaalseks väljaks, punaseks ja roheliseks. Lipu keskele on paigutatud kollane viisnurkne täht.
Roheline (PMS 355C) tähistab riigi rikkalikke loodusvarasid, mis kindlustavad rahva heaolu.
Punane (PMS 032C) sümboliseerib revolutsiooni kindlustamiseks valatud verd eile, täna ja homme. Veel tähistab see Burkina rahva ohvrimeelsust.
Kollane (PMS 116C) täht on revolutsiooni ja vabaduse täht.

Burkina Faso ajaloolised lipud

Aastatel 1959–1984, kui riigi nimi oli Ülem-Volta (kuni 5. augustini 1960 oli Ülem-Volta Prantsusmaa valdus), oli lipuks must-valge-punane horisontaalsete laidudega trikoloor. Nimelt Volta jõgi, mille järgi sai ka riik nime, hargneb riigi territooriumil kolmeks: Mustaks, Valgeks ja Punaseks Voltaks. Lipu proportsioonid olid 2:3.
Kustas Põldmaa

Kustas Põldmaa (22. jaanuar (4. veebruar) 1897 Nigula talu, Salutaguse küla, Koluvere vald – 2. august 1977 Tartu) oli eesti õpetaja, kirjanik ja loodushoidja. Käsitles süvendatult loodusõpet, propageeris loodushoidu ja loodusteadusi, korraldas loodusmatku ja metsapäevi, innustas koole rajama kooliaedu ja korrastama kooliümbrust, avaldas ajakirjanduses palju loodusvesteid, kirjutas õppekirjandust ja loodusraamatuid. 
Õppis Maidla algkoolis, 1916. aastal lõpetas Haapsalu linnakooli ja omandas õpetaja kutse Tartu Ülikooli juures toimunud õpetajate ettevalmistuskursustel. Töötas õpetajana Maidlas, Liivil, Haapsalus, Abjas, Hageris (1928-34) ja Tartus kolmes koolis (1934-58).
Merike

Merike on eesti naisenimi. Nime on harva pandud ka soomlastele.
2018. aasta 1. jaanuari seisuga oli Eestis eesnimi Merike 3237 naisel. Merike oli populaarsuselt 36. naisenimi. Merike oli keskmiselt 51 aasta vanune (mediaanvanus oli 52). Kõige populaarsem oli eesnimi Merike vanuserühmas 50–54, kus neid oli 10 000 elaniku kohta 59,78.
Lembit Aader

Lembit Aader (10. mai 1936 – 2. oktoober 2015) oli eesti majandusgeograaf ja kodu-uurija.
Ta lõpetas 1960 Tartu Riikliku Ülikooli geograafia alal ja kaitses 1969 majanduskandidaadi kraadi väitekirjaga "Killustikutööstuse arenemise ja paigutamise probleemid Eesti NSV-s".
Richard Koolmann

Richard Koolmann (ka Richard Koolman; 21. veebruar 1899 Vainupea, Vihula vald, Virumaa – 23. detsember 1966 Göteborg) oli eesti advokaat.
Ta lõpetas aastal 1918 Rakvere Poeglaste Gümnaasiumi. Õppis aastal 1918 Tartu Ülikoolis arstiteadust; aastatel 1921–1927 õigusteaduskonnas, mille lõpetas. Ta oli Korporatsioon Fraternitas Estica vilistlane.
Ta osales Vabadussõjas, oli aastatel 1928–1929 vandeadvokaat K. Haho abi, aastatel 1929–1932 vandeadvokaat Martin Kutti abi, aastatel 1932–1940 vandeadvokaat Rakveres, 1944. aastal oli ta Lääne maavanem, põgenes Rootsi. Töötas seal Chalmersi tehnikaülikooli laboris Göteborgis.
Soini vald

Külad

Hautakylä, Jokivarsi, Keisala, Kirkonkylä, Kukonkylä, Kuninkaanjoki, Laasala, Parviaisenkylä, Kolu, Ulvonkylä, Vehu ja Vuorenmaa.
Pseudaspis cana

Levila

Neid madusid võib kohata Kongo Demokraatlikus Vabariigis, Keenias, Rwandas, Burundis, Tansaanias, Malawis, Zimbabwes, Mosambiigis, Sambias, Lõuna-Aafrikas, Svaasimaal, Namiibias, Botswanas ja Angolas.
Mehhiko Rahvuslik Ülikool

Mehhiko Rahvuslik Ülikool (hispaania keeles Universidad Nacional Autónoma de México) on ülikool Mehhikos México linnas; ühtlasi suurim ja vanim Mehhiko ülikool ja ühtlasi üks maailma suurimaid ülikoole.
Ülikool asutati 1551.
Ülikoolis õpib üle 292 000 üliõpilase ja seal õpetab üle 42 000 õppejõu (mõlemad seisuga 2007).
Roopi Hallimäe

Roopi Hallimäe (kuni 1935 Robert Johann Grauberg; 7. mai 1908 Väinjärve vald, Järvamaa – 3. juuli 1969 Puhmu, Koeru külanõukogu, Paide rajoon) oli eesti kooliõpetaja, kirjanik ja astronoom.
Ta lõpetas 1927. aastal Paide Ühisgümnaasiumi. Õppis aastatel 1933–1934 Tartu Ülikooli matemaatika-loodusteaduskonnas, uuesti veel 1948. aastal. Akadeemiliselt kuulus ta üliõpilasselts Veljestosse.
Ta oli 1938–1940 Petserimaal Lugi koolis ja Roodva koolis õpetaja, 1940–1948 Tartu tähetorni vanemlaborant, 1948–1963 Tartu 2. Keskkooli ja 1963–1967 Palamuse Keskkooli õpetaja.
Arne Ansper

Arne Ansper (sündinud 3. veebruaril 1970) on Eesti informaatik ja programmeerija.

Haridus

Arne Ansper õppis Tallinna Tehnikaülikoolis 1988–1993, magistriõppes 1995–1998. Tehnikateaduste magistri kraadi omandas ta 2001. aastal (tema magistritöö teemaks oli "e-Riigist andmeturbe seisukohalt").

Töökäik

Ansper on töötanud OÜ-s Ektaco programmeerijana 1990–1994, Eesti Teaduste Akadeemia Küberneetika Instituudis tarkvarainsenerina 1994–1997 ning alates 1997. aastast Cybernetica ASis arendusjuhi ja teadurina.
Maolukuti

Maolukuti ehk püloorus (ladina pylorus) on paljude selgroogsete loomade mao alumisim osa, mis läheb üle peensooleks.
Maolukuti areng, anatoomia, asend, kuju, morfoloogia, histoloogia ja patoloogia võivad suuresti erineda nii liigiti kui ka indiviiditi.

Madudel

Madudel ei ole maolukuti kergesti eristatav, kuid lõpeb lukutisulguriga.Maolukuti ülemineku koha lähedal paiknevad madudel ka põrn, kõhunääre ja sapipõis.
Davey Havok

Biograafia

Havok on Itaalia päritolu. Tema isa suri, kui ta oli kolmeaastane. Hiljem abiellus tema ema uuesti ning Havok võttis endale oma kasuisa perekonnanime Marchand. Kui Havok oli kuuene, kolis pere Californiasse. Seal käis ta kaheksanda klassini katoliku koolis. Tema muusikukarjäär algas keskkoolis, kui ta moodustas ansambli, millest hiljem sai AFI. Selle koosseisu kuulusid veel Mark Stopholese, Vic Chalker ja Adam Carson. Pärast keskkooli lõpetamist läks bänd lahku ja Davey kolis Berkeleysse, et astuda California Ülikooli Berkeleys. Seal hakkas ta laulusõnu kirjutama, mis lõpuks ilmusid AFI plaatidel "Answer That and Stay Fashionable" ja "Very Proud of Ya". AFI tuli taas kokku 1995. aastal.

Glitterboy

Glitterboy on lühikest aega eksisteerinud moejoon, mille Havok lõi 2003. aastal. See oli inspireeritud 1970ndate glämm-muusika stiilist, lisaks kõigele muule. See moevool katkestati Davey ja Seriousi moevoolu disainerite erimeelsuste tõttu.

Paden

Havoki hiliseim rõivakollektsioon kannab nime "Paden". See loodi 2007. aastal ning sellesse kollektsiooni kuuluvad esemed on eksklusiivselt saadaval Fred Segali butiigis.

Tokyo Hardcore

2007. aasta septembris nõustus Davey koos Jeffree Stariga olema modelliks ehtekollektsioonile "Tokyo Hardcore", mille loojaks on Tarina Tarantino. Kataloog ja kollektsiooni reklaamvideo ilmus sama kuu lõpus.

Zu Boutique

Zu Boutique on 2008. aastal asutatud kettevõte, mis annab peamiselt välja T-särke.

Näitlemine

Havok on mänginud filmides "Mary Jane Is Not a Virgin Anymore", "Live Freaky, Die Freaky" (hääl), "Godkiller" (hääl) ja "Knife Fight" ning Tim Armstrongi veebiseriaalis "Tim Timebomb's Rock'n'Roll Theatre".
Indrek Pertelson

Isiklikku

Indrek on 193 cm pikk ja kaalub 113 kg.
Ta on õigeusuline.
Ropaži kirikumõis

Ropaži kirikumõis (saksa keeles Pastorat Rodenpois, läti keeles Ropažu mācītājmuiža) oli kirikumõis Liivimaal Riia kreisis Ropaži kihelkonnas.
Seemnetaimed

Tunnused

Kõigile seemnetaimedele iseloomulikud on õied ja seemned. Õied kujutavad endast algul eoslaid kandvaid lehti (viljalehed ja tolmukad). Paljasseemnetaimi tolmeldab reeglina tuul. Tolmukad ja viljalehed on neil koondunud käbideks.
Katteseemnetaimedel on õie ehitus enamasti keerukam. Ümber tolmukate paiknevad kroonlehed, mis sageli meelitavad kohale putukaid ja muid tolmeldavaid loomi. Tupplehed kaitsevad õit, eriti enne õitsemist pungana.

Sigimine

Seemnetaimedel toimub põlvkondade vaheldumine nagu sõnajalgtaimedel ja sammaltaimedelgi vahelduvad sporofüüt ja gametofüüt. Sporofüüt on taim, mida tuntakse puu, põõsa või rohttaimena. Sigimiselundid paiknevad õies. Seal produtseeritakse tolmukate tolmukottides tolmuteri. Viljalehtedes moodustub lootekott.
Isasgametofüüt kasvab tolmuterast (mis vastavad sõnajalgtaime eostele) tolmutoruna, mis kasvab läbi emakakaela lootekoti juurde ja viljastab seal munaraku.
Lootekott kujutab endast emasgametofüüti. Ta moodustab munaraku. Kummalgi gametofüüdil on ainult pool sporofüüdi kromosoomide arvust – nad on haploidsed.
Paljasseemnetaimedel kantakse õietolm üle otse seemnealgetele. Katteseemnetaimedel jõuab õietolm kõigepealt emakasuudmele, nii et nendel "moodsamatel" seemnetaimedel on tolmlemise ja viljastumise vahel pikem ajavahemik. Katteseemnetaimedel on seemnealged paremini kaitstud ja iseviljastamine on raskendatud.

Fossiilid

Pteridospermae oli üks varasemaid edukaid maismaataimede rühmi, ja nende ülekaaluga metsad olid valdavad hilises Paleosoikumis. Glossopteris oli üks silmapaistvamaid puude perekondi Gondwanal Permi ajastul. Triiase ajastuks oli selle hõimkonna ökoloogiline tähtsus kahanenud. Kriidi ajastu lõpuks, kui hakkasid levima katteseemnetaimed, olid domineerivad tänapäevased paljasseemnetaimede hõimkonnad.

Alajaotused

Traditsiooniliselt jaotatakse seemnetaimed kahte suurde rühma (hõimkonda) – paljasseemnetaimed ja katteseemnetaimed.
On ka jaotusi, kus paljasseemnetaimede asemel on hõimkonnad palmlehiktaimed, hõlmikpuutaimed, okaspuutaimed ja vastaklehiktaimed. Välja surnud on hõimkond Pteridospermatophyta.
Varem on rühma Spermatophyta vaadeldud hõimkonnana, kuhu kuuluvad klassid palmlehikud, hõlmlehikud, okaspuud, ebaokaspuud ning katteseemnetaimede klass (Magnoliopsida) või klassid.
Selle järgi, kas seemned on ainult osaliselt või täielikult viljalehtedega, eristatakse traditsiooniliselt paljasseemnetaimi ja katteseemnetaimi.
Paljasseemnetaimed paistab mõningatel morfoloogilistel andmetel olevat parafüleetiline rühm: nende hulka ei kuulu kõik nende viimase ühise esivanema järeltulijad, sest katteseemnetaimed on tõenäoliselt pärit paljasseemnetaimedest ning neil paistab olevat ühine eellane vastaklehiktaimedega. Molekulaaruuringute andmetel paistab aga, et vastaklehiktaimed on hoopis okaspuutaimede sõsarrühm ning paljasseemnetaimed on monofüleetiline rühm.
Alfred Keerd

Isiklikku

Ta oli aastast 1958 abielus lauatennisemängija ja sporditegelase Tamara Keerdiga.
Saaremaa DeliFood

Ajalugu

Firma alustas kohukeste tootmist 2002. aasta lõpus. Rakverre rajati vabrik sellepärast, et seal olid sobivad ruumid ja võimalus teha koostööd Rakvere Piimaga ning tootmine on seal odavam kui Tallinnas.
Kohupiimamass saadi Rakvere Piimalt ning turustamisel kasutati Rakvere Piima logistikat, mis võimaldab tooteid müüa kogu Eestis. Tootmist alustati ühes vahetuses, kuid kohe mindi üle kahele vahetusele. Kohuke valmib kahe ööpäeva jooksul, läbides kümnemeetrise tootmisliini.  
OÜ Nantecom kolis 2012. aastal Rakverest Jaama puiestee 25 asunud tootmisruumidest ümber Saaremaale.
Saaremaale kolimise järel oli ettevõtte nimeks Nantecom Saaremaa DeliFood. Hiljem lihtsalt Saaremaa DeliFood.

Eesti parim toiduaine

OÜ Nantecom on osalenud konkurssidel "Eesti parim toiduaine". 
Aastal 2003 märgiti ära Duo BONO Šoko. 2004. aasta konkursil osalesid BONO Kids Metsmaasikas ja BONO Rosina.
Aastal 2005 märgiti ära Šokolaadi kOHuke ja Jõhvika kOHuke.

Müük ja turuosa

2005. aasta seisuga on Nantecomi turuosa Eesti kohukeseturul umbes 15%. Teda edestavad AS Kohuke ja AS Hea Meier. 
Käive oli 2003. aastal 14 miljonit krooni, 2004. aastal 17 miljonit krooni. Aastal 2005 oli plaanis müüa 20 miljoni krooni eest. 
80% käibest tuleb suurtest kaubanduskettidest, sest Bono kohukesi peetakse kalliks.
Kahel aastal on Nantecomi kohukesi müüdud Lätis firma Tukuma Piens kaudu Baltais Premiumi nime all. Sügisel 2005 mindi ka Leedu turule.
2017. aastal oli ettevõtte käive 4,88 miljonit eurot.

Töötajad

Juhatuse esimees on Tõnu Rehema. Tootmisjuht on Kai Jaumees, kes on ka retseptide väljatöötaja.
Ettevõttes oli 2005. aasta seisuga 25 töötajat.
Kaluri tänav (Tallinn)

Kaluri tänav on tänav Tallinnas Põhja-Tallinna linnaosas Kopli asumis.
Kaluri sai nime 16. oktoobril 1951. Tänav on saanud nime Majaka kalurikolhoosi järgi.